
PËR MIRATIMIN E MODIFIKIMIT TË LICENCËS SË PRODHIMIT TË ENERGJISË ELEKTRIKE TË SHOQËRISË BALKAN GREEN ENERGY SHPK ME SERI PV03K, NR.3, LËSHUAR ME VENDIM TË BORDIT TË KOMISIONERËVE TË ERE-S NR.20, DATË 19.12.2003

Në mbështetje të neneve 9 dhe 19 të ligjit nr.9072, datë 22.5.2003 “Për sektorin e energjisë elektrike”, të ndryshuar, si dhe nenit 15 të “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr.108, datë 9.9.2008, Bordi i Komisionerëve të Entit Rregullator të Energjisë (ERE), në mbledhjen e tij të datës 23.10.2009, mbasi shqyrtoi aplikimin e shoqërisë “Balkan Green Energy” sh.p.k., për ndryshimin e licencës nr.3, seria PVO3K, për kryerjen e aktivitetit të prodhimit të energjisë elektrike, lëshuar me vendimin e Bordit të Komisionerëve nr.20, datë 19.12.2003 dhe informacionin e Drejtorisë së Licencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit,
Dhe konstatoi se:
- Me vendimin nr.58, datë 7.8.2009 është miratuar fillimi i procedurave për modifikimin e licencës me numër nr.3, seri PV03K, lëshuar me vendimin e Bordit të Komisionerëve nr.20, datë 19.12.2003, të mbajtur nga shoqëria Balkan Green Energy sh.p.k.
- Është paraqitur i plotë dokumentacioni siç kërkohet nga “Rregullorja për procedurat e licencimit, modifikimit, transferimit të plotë/të pjesshëm dhe rinovimit të licencave”, si dhe është plotësuar afati 2-mujor për këtë procedurë.
Për gjithë sa më sipër cituar:

Vendosi:

1. Të miratojë ndryshimin e licencës me numër nr.3, seri PV03K, lëshuar me vendimin e Bordit të Komisionerëve nr.20, datë 19.12.2003, të mbajtur nga shoqëria Balkan Green Energy sh.p.k., duke ndryshuar aneksin “A” si në tabelën bashkëlidhur këtij vendimi.
2. Ngarkohet Drejtoria e Licencimit dhe Monitorimit të Tregut të njoftojë aplikuesin për vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari i ERE-s
Bujar Nepravishta












	Impianti
	Nr.Njësive
	Fuqia e instaluar

	
	
	lekë

	HEC Arras
	2
	4800

	HEC Funares
	3
	1920

	HEC Dukagjin
	2
	640

	HEC Nikolice
	2
	700

	HEC Bulqizë
	1
	600

	HEC Lurë
	1
	750

	HEC Orgjost
	2
	1200

	HEC Lekbibaj
	2
	1400

	HEC Velçan
	1
	1200

	HEC Zerqan
	2
	625

	HEC Borsh
	1
	250

	HEC Leshnicë
	2
	375

	HEC Shoshan
	2
	3000

	HEC Ujanik
	1
	630

	HEC Kerpice
	2
	350

	HEC Barmash
	1
	630

	HEC Voskopojë
	1
	400

	HEC Lunik
	1
	200

	HEC Piqeras
	1
	200

	HEC Homesh
	2
	395

	HEC Muhur
	1
	250

	HEC Rajan
	2
	620

	HEC Marjan
	2
	420

	HEC Lozhan
	2
	350

	HEC Treskë 2
	1
	250



